|  |  |  |
| --- | --- | --- |
| **Bosna i Hercegovina****Federacija Bosne i Hercegovine****Tuzlanski kanton****Općina Teočak****Osnovna škola "Teočak"** **u Teočaku** |  | **Bosnia and Herzegovina****The Federation of Bosnia and Herzegovina****Tuzla Canton****Teocak Municipality****Primary School "Teocak"** **in Teocak** |

***PROGRAM RADA ŠKOLSKOG ODBORA***

***JU Osnovne škole „Teočak“ Teočak***

Školski odbor kao organ upravljanja JU OŠ „Teočak“ Teočak organizuje se i radi u skladu sa Zakonom o osnovnom odgoju i obrazovanju, Pravilima škole i Uredbom o uslovima, kriterijima, postupku i načinu imenovanja, te načinu rada Školskog odbora za osnovne škole čiji je osnivač Skupština Tuzlanskog kantona.

Školski odbor JU OŠ „Teočak „ Teočak: broji tri člana:

**Predsjednik Školskog odbora: Mulaosmanović Semir**

**Članovi: Abdulahović Amir i Dautović Meksudin**

Školski odbor, pored poslova utvrđenih Zakonom o osnovnom odgoju i obrazovanju („Službene novine Tuzlanskog kantona“, broj: 10/20, 8/21, 11/21, 22/21, 5/22, 10/22, 11/22 i 12/23), obavlja i slijedeće poslove:

* utvrđuje potrebu za prijemom radnika u radni odnos,
* donosi odluku o raspisivanju konkursa za direktora škole,
* usvaja godišnji program rada škole,
* odlučuje u drugom stepenu o prestanku prava nastavnika i stručnih saradnika na dalji odgojno-obrazovni rad,
* odlučuje o prigovoru roditelja učenika na rad nastavnika i stručnih saradnika i drugim pitanjima u vezi sa statusom učenika,
* odlučuje o žalbama roditelja učenika na izrečenu pedagošku mjeru učeniku,
* odlučuje, na prijedlog nastavničkog vijeća ili direktora, o prigovoru nastavnika i stručnih saradnika na ocjenu o radu,
* imenuje i razrješava direktora škole,uz prethodnu saglasnost osnivača;
* donosi pravila škole, uz saglasnost Ministarstva za škole čiji je osnivač Skupština kantona,
* usmjerava, kontroliše i predlaže Ministarstvu ocjenu o radu direktora škole koja ima status javne ustanove,
* razmatra polugodišnje izvještaje o izvršenju odobrenog budžeta škole po vrstama troškova i izvorima sredstava,
* donosi odluke o nabavci stalnih sredstava u skladu sa odobrenim budžetom i usvaja izvještaj o provedenim nabavkama,
* razmatra i usvaja izvještaj popisnih komisija o popisu sredstava i izvora sredstava škole i na prijedlog popisnih komisija donosi odluke o otpisu,
* razmatra i donosi odluke o visini sredstava na ime odštete,
* donosi akt o unutrašnjoj organizaciji i sistematizaciji i druge opšte akte škole,
* odlučuje u drugom stepenu na odluke direktora o pravimaa i obavezama iz radnog odnosa i drugim slučajevima,
* donosi odluku o raspolaganju pokretnim ili nepokretnim stvarima u vlasništvu škole, izdavanju nepokretnih stvari u zakup ili davanju pokretnih ili nepokretnih stvari drugim licima na besplatno korištenje;
* rješava pitanja odnosa sa osnivačem,
* odgovara osnivaču za rezultate rada škole,
* podnosi osnivaču najmanje jedanput godišnje izvještaj o svom radu i radu škole,
* izvršava odluke i zaključke Ministarstva,
* vrši i druge poslove u skladu sa zakonom i pravilima škole.

Školski odbor će tokom školske 2023/2024. godine zasijedati po potrebi, a najmanje 5 puta i radit će po Poslovniku o radu Školskog odbora, Pravilima škole, a sve u skladu sa propisanim Zakonima. Vanredne sjednice Školskog odbora mogu se održavati po ukazanoj potrebi u skladu sa važnosti tekuće problematike.